《水月亭》
宋代·马俌

阳来中坤坎波翻，月本于地仍东还。
谁为聚之古祗柏，涵碧湛湛琉璃盘。
珊瑚晶瑛澈凝湍，西风晚来觉亦宽。
海荡冰碎天飞旋，瞿昙指心以探禅。
魄死泽困与尔言，夜游倚声妮裳护。
捉影或坠不可援，幻痴益多吾凛然。
明河绕衣吹佩环，毛发飘萧乱空寒。
颇欲乘槎此穹源，脱屣浊世抟林骞。
采华食叶为玉仙。